Det glæder mig at du er enig med mig i at alle husejere ikke nødvendigvis er ressourcestærke. Det er jo egentlig blot den pointe jeg har fremført fra starten.  Et ironisk "stakkels husejere" dækker jo netop over at vi har en gruppe udsatte husejere, som kan komme gevaldigt i klemme rent økonomisk.  Vil du ikke forklare hvordan en husejer med negativ friværdi i boligen er stillet bedre end en nyuddannet? Det er jo lige præcis den situation jeg forholder mig til.   Hvis ikke du kan se at en nyuddannet ung person har ressourcer så siger det vel egentligt ret meget om den værdi du tilskriver uddannelse. Som ung nyuddannet skulle du, helt generelt, gerne være i en situation hvor du i løbet af få år kan skabe dig et solidt fodfæste i livet. Men det forudsætter naturligvis at man, som jeg, har en forventning om at nyuddannede alene er udsatte i en kortere periode.  Det fodsfæste kan være svært at reetablere hvis du er en 56 årig husejer på Lolland med negativ friværdi i boligen.  Men du vender jo debatten på hovedet ved at opstille en falsk dikotomi mellem husejere og nyuddannede. Det virkelige billede er jo at både nyuddannede og husejere kan være udsatte. Er du uenig i det synspunkt?  Som det fremgår andetsteds mener jeg ikke at reformen er det rigtige værktøj til at løse det problem man ønsker at løse. Men det virker forfejlet at smide husejerne under bussen, da vi også her finder en gruppe udsatte husejere.